Adv. Eric Pitso, namens Mashishi, het gevra vir ’n afwyking van die voorgeskrewe minimum vonnis van lewenslange tronkstraf vir moord met direkte opset. Hy het aangevoer Mashishi is ’n eerste oortreder, toon berou en het van die begin af skuld beken op aanklagte van roof en diefstal.
Hierna het die moordenaar in die middernagtelike ure verby twee plase na Van Wyk, ’n oud-polisieman wat net in die week alleen op die plaas gebly het, se huis gesluip. Van Wyk is na bewering na buite gelok waar hy met ’n graaf oor die kop geslaan is. Sy bewustelose liggaam is die huis ingesleep en daarna vermink. Mnr. Johan Engelbrecht van Vrystaat Landbouveiligheid was besig om Venter se moord te ondersoek toe ’n boer hom in die pad voorkeer en sê hy vermoed onraad by Van Wyk se plaas.
Engelbrecht sê by sy aankoms op Van Wyk se plaas het hy die verdagte op die stoep gekry, waar hy besig was om die stoep te vee. “Toe hy my sien, het hy die huis ingehardloop en die deur agter hom toegeslaan.”
Binne die huis het die man met ’n snoeiskêr op Engelbrecht gewag. Hy (Engelbrecht) kon daarin slaag om die man te oorrompel en hom te boei. – Tom de Wet en Marisa Phillips